**Pozvánka**

Banskobystrická regionálna komora SOPK ako vedúci partner medzinárodného projektu

**„Cezhraničné portfólio inovačných služieb“**

si Vás dovoľuje pozvať na

**tlačovú konferenciu,**

ktorá sa uskutoční **v piatok 24.novembra 2017** v čase **od 13:30 v priestoroch**

**Banskobystrickej regionálnej komory SOPK na Námestí Š. Moysesa 4 v Banskej Bystrici.**

Cieľom tlačovej konferencie je pri príležitosti začiatku realizácie projektu predstaviť jeho ciele a prínosy pre zúčastnené regióny a to Banskobystrický a Košický kraj a maďarské regióny Nograd, Heveš a Boršod-Abov-Zemplín.

Projekt je zameraný na posilnenie a zlepšenie kooperačných kapacít a efektívnosti spolupráce medzi slovenskými a maďarskými obchodnými a priemyselnými komorami prostredníctvom zvýšenia vedomostí a skúseností ich zamestnancov v špecifických inovačných službách, ktoré poskytujú podnikateľom. Ďalej prostredníctvom novo vyvinutého spoločného portfólia inovačných služieb partnerské komory zhromaždia a budú poskytovať informácie týkajúce sa výskumno-vývojovej infraštruktúry a inovačných služieb v oblasti juhovýchodného Slovenska a severovýchodného Maďarska. Informácie budú podnikateľom a ostatným záujemcom dostupné online prostredníctvom internetovej stránky a mobilnej aplikácie, ďalej prostredníctvom tlačeného katalógu, ako aj osobných konzultácií.

Projekt s celkovým rozpočtom 162 174,60 EUR je spolufinancovaný z Európskeho fondu regionálneho rozvoja (ERDF) v rámci slovensko-maďarského cezhraničného programu Interreg V-A Slovakia-Hungary.